ⴼⴰⵣⴰⵣ

ⴼⴰⵣⴰⵣ ⵉⵜⵜⵢⵓⵙⵙⵎⵔⴰⵙ ⴰⵙⵙⴰⵖ ⵏ ⴼⴰⵣⴰⵣ ⴱⴰⵀⵔⴰ ⴷⴰⵔ ⵉⵎⴰⵙⵙⴰⵏⵏ ⴷ ⵉⵏⵎⵣⵔⴰⵢⵏ ⵅⴼ ⵜⴰⵙⴳⴰ ⴰⵜⴰⵔⴰⵎ ⵏ ⵉⴷⵓⵔⴰⵔ ⵏ ⵍⴰⵟⵍⴰⵙ, ⴰⵔ ⵜⵎⵉ ⵏ ⵜⴰⵙⵓⵜ ⵏ 19 ⴷⴰⵜ ⵏ ⵜⵉⵍⴰⵍ .

ⴰⵊⵓⵖⵔⴰⴼ
ⵜⴳⴰ ⴼⴰⵣⴰⵣ ⵢⴰⵜ ⵜⵎⵏⴰⴹⵜ ⵜⴰⵊⵓⵖⵔⴰⴼⵉⵜ ⵜⴰⵣⴰⵢⴽⵓⵜ ⵏⵏⴰ ⵓⵔ ⵏⵙⵙⵏ ⵉⵡⵜⵜⴰ ⵏⵏⵙ, ⵎⴰⵛ ⴰⵙⵙⵎⵔⵙ ⵏ ⵉⵙⵎ ⴰⴷ ⵉⵍⴰ ⵅⴼ ⴰⵟⵍⴰⵙ ⴰⵎⵎⴰⵙ, ⵙⵍⴰⵡⴰⵏ ⴰⴽⴽⵯ ⵜⵇⴱⵉⵍⵉⵏ ⵏ ⵥⴰⵢⴰⵏ, ⴰⵢⵜ ⵎⴽⵉⵍⴷ ⴷ ⵉⵛⵇⵉⵔⵏ, ⴷ ⵜⴽⴰⵜⵉⵏ ⴳ ⵉⴼⴼⵓⵙ ⵏⵏⵙ ⵜⵙⵡⵓⵜⵜⴰ ⵜⵜ ⵜⴰⵙⴳⴰ ⵏ ⵜⴰⴷⵍⴰ ⴷ ⵣⴰⵡⵉⵜ ⴰⵢⵜ ⵉⵙⵃⴰⵇ, ⴷ ⵉⵣⵍⵎⴹ ⵏⵏⵙ ⵜⵙⵡⵓⵜⵜⴰ ⵜⵜ ⴼⴰⵙ ⵏⵏⴰ ⵢⵓⵙⵉⵏ ⴰⵙⵙⴰⵖ ⵏⵏⵙ ⵙⴳ ⵜⴰⵙⴳⴰ ⴰⴷ, ⴰⵛⴽⵓ ⴷⴰ ⵏⵜⵜⴰⵏⵏⴰⵢ ⴳ ⵜⴽⵓⵕⴹⴰ ⵜⵉⵣⴰⵢⴽⵓⵜⵉⵏ ⴰⵔ ⵙⵙⴽⵏⵏ ⵙ ⴼⴰⵙ ⴷ ⵡⴰⵜⵜⴰⵢⵏ ⵏⵏⵙ ⵙ ⵜⴳⵓⵔⵉ ⵏ "ⴼⴰⵣ".

ⴰⵎⵣⵔⵓⵢ
ⵟⵟⴰⴼ ⵜⵎⵏⴰⴹⵜ ⵏ ⴼⴰⵣⴰⵣ ⵢⴰⵏ ⵡⴰⴷⴷⵓⵔ ⴰⵅⴰⵜⴰⵔ ⴳ ⵓⵎⵣⵔⵓⵢ ⴰⵣⴰⵢⴽⵓ ⵏⵖ ⴰⵎⵊⴰⵀⴷⵉ ⵏ ⵍⵎⵖⵔⵉⴱ, ⴷ ⴱⴷⴷⵔⵏ ⵜⵜ ⵜⵓⴳⵜ ⵏ ⵜⵉⴽⴰⵍ ⵉⵏⵎⵣⵔⴰⵢⵏ. ⴷ ⵜⴽⴰⵜⵉⵏ ⴳⵉⵙ ⵢⴰⵏ ⵉⵖⵔⵎ ⵢⵓⵙⴰⵏ ⴰⵙⵙⴰⵖ ⵏⵏⵙ ⵉⵖⵔⵎ ⵏ ⴼⴰⵣⴰⵣ, ⵜⴽⴰⵜⵉⵏ ⵜⵛⵇⵇⴰ ⵅⴼ ⵜⵓⴳⵜ ⵏ ⵉⵎⵖⴰⵔⵏ ⴷ ⵜⴳⴰ ⵜⵎⴰⵜⴰⵔⵜ ⵏ ⵡⴰⵔ ⵓⴹⴼⵓⵕ ⵉ ⵍⵎⵅⵣⵏ.

 ⵉⵏⵏⴰ ⴼⵍⵍⴰⵙ ⵉⴱⵏ ⵅⴰⵍⴷⵓⵏ "...ⵉⵎⵓⵏ ⵜⵓⴳⵜ ⵏ ⵉⵎⵓⵕⴰⴱⵉⵟⵉⵏ, ⵉⵍⴽⵎ ⴰⵏⵖⵎⵙ ⵏⵏⵙⵏ ⵢⵓⵙⴼ ⵓ ⵜⴰⵛⴼⵉⵏ ⵏⵏⴰ ⵉⵇⵇⵏ ⵅⴼ ⵉⵖⵔⵎ ⵏ ⵎⵀⴷⵉ ⴳ ⵜⵉⵎⵉⵣⴰⵔ ⵏ ⴼⴰⵣⴰⵣ, ⵉⴷⴷⵓ ⴳ ⵓⵙⴳⴳⵯⴰⵙ 456 , ⵉⴳⴳⵯⵉⵣ ⴳⵉⵙ ⵓⴽⴰⴱⴰⵔ ⵏⵏⵙ, ⵉⵙⵓⵍ ⵏⵜⵜⴰ ⴰⵔ ⵉⵜⴽⴽⴰ ⵜⵉⵎⵉⵣⴰⵔ ⵉⵏⵔⵓ ⴱⵏⵉ ⵎⵔⴰⵙⵏ ⴷ ⵇⴱⵓⵍⴷⴰ ⵉⵣⵔⵉ ⵙ ⵜⵎⴰⵣⵉⵔⵜ ⵏ ⵡⵓⵔⵖⴰ ⴳ ⵓⵙⴳⴳⵯⴰⵙ 458, ⴷ ⵉⵏⵔⵓ ⵜⴰⵎⵓⵔⵜ ⵏ ⵖⵎⴰⵔⴰ ⴳ ⵓⵙⴳⴳⵯⴰⵙ 460...".

 ⵉⵏⵏⴰ ⵏⴰⵚⵕⵉ ⴳ ⵓⴷⵍⵉⵙ ⵏⵏⵙ " ⵍⵉⵙⵜⵉⵇⵚⴰ" : " ⴳ ⵓⵙⴳⴳⵯⴰⵙ 1305, ⵉⴼⴼⵓⵖ ⴰⴳⵍⵉⴷ ⵎⵓⵍⴰⵢ ⵃⴰⵙⴰⵏ ⴰⵜ ⵉⵏⵚⵕ ⵕⴱⴱⵉ ⵙ ⴰⵢⵜ ⵓⵎⴰⵍⵍⵓ ⵙⴳ ⵉⵎⴰⵣⵉⵖⵏ ⵏ ⴼⴰⵣⴰⵣ ⵍⵉ ⴳⴰⵏ ⵡⴰⵔⴰⵡⵏ  ⵏ ⵉⵥⵏⴰⴳⵏ ⴰⵎ ⵜⵉⵇⴱⵉⵍⵉⵏ ⵏ ⵥⴰⵢⴰⵏ ⴷ ⴰⵢⵜ ⵎⴽⵉⵍⵉⴷ , ⵛⵇⵉⵔⵉⵏ , ⴰⵢⵜ ⵙⵅⵎⴰⵏ ⴷ ⴰⵢⵜ ⵉⵙⵔⵉ ⴷ ⵡⵉⵢⵢⴰⴹ ⵓⵔ ⵉⵥⴹⴰⵔ ⴰⵜⵜⵏ ⵉⴽⵯⵛⴹ ⴰⴱⵍⴰ ⵕⴱⴱⵉ  ⵣⴷⵖⵏ ⴳ ⵉⴷⵔⴰⵔⵏ ⵏ ⴼⴰⵣⴰⵣ ⴷⴰⵜ ⵏ ⵍⵉⵙⵍⴰⵎ....".

ⴷⵖⵉ
ⴳ ⵓⵙⴳⴳⵯⴰⵙ ⵏ 1996 ⵓⴼⴰⵏ ⴰⵢⴷⴰ ⵉⵖⴰⵎⴰⵏ ⵙⴳ ⵜⵖⵔⵎⵜ ⵏ ⴼⴰⵣⴰⵣ ⵓⵔ ⵜⴰⴳⵓⴳ ⵅⴼ ⵅⵏⵉⴼⵔⴰ ⴱⴰⵀⵔⴰ ⴷ ⵉⵎⵣⴷⴰⵖⵏ ⴰⵔ ⴰⵙ ⴰⵇⵔⴰⵏ ⵙ "ⵉⵖⵔⵎ ⵓⵙⴰⵔ" .
ⵉⵙⴰⵖⵓⵍⵏ
ⵥⵕ ⵓⴳⴳⴰⵔ
ⵉⵙⴰⵖⵓⵍⵏ
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)